Studio EXIT: MASKE
2024-11-08 19:00 - 20:15, 2024-12-05 19:00 - 20:15, 2025-04-03 19:00 - 20:15 (Europe/Zagreb) | Studio EXIT, Gundulićeva 37/1, Zagreb, 10000
Autorski tim:

Autor, redatelj i izvođač: Dražen Šivak
Dramaturgija: Patrik Gregurec, Karla Leko
Produkcija: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT

O predstavi:
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu (prosječna ocjena: 4,89), a Karla Leko i Patrik Gregurec dobili su Marula za dramaturgiju predstave.

Piran Days of Architecture 2024: Ethics and Responsibility
2024-11-23 10:00 - 19:00 | Avditorij Portoroz, Sencna pot 8A, Portoroz, 6320, Slovenia
The theme of international architectural conference Piran Days of Architecture 2024 is Ethics and Responsibility.
Piran Days of Architecture (PIDA) is an international architectural conference with one of the longest traditions in the world.
The aim of the conference is to evaluate the social architectural situation and to present the most progressive and innovative ideas of contemporary architectural and spatial production which preserve cultural identity and diversity through the understanding and respect for the geographical and cultural context.
PIDA conference is traditionally accompanied by several architectural events. Among them, the most important is the exhibition for the prestigious international Piranesi Award, with opening after the PIDA conference.
Ethics and Responsibility
A constant presence in our lives, crises serve as a reminder that there are limits to our living environment. Changes in space, both as natural processes and as human interventions, carry long-term consequences impacting the quality of people’s lives. The ideology of neoliberalism, founded on individualism and selfishness while promoting competition and greed, is the mark of our time. As much is also reflected in space, seen by many as an opportunity for extraordinary financial gain first and foremost. The architects of Modernism strove for a different, more just world that would ensure decent living conditions for everyone, not just for the privileged elite. As a result, their architecture was a synonym for optimism, solidarity, and universal progress, while contemporary architecture is shaping to be a material expression of the increasing inequality. The drastic loss of respect suffered by the architectural profession in recent decades is therefore understandable. Art and architecture are more important today than they have ever been before. But only when they adopt an ethical stance to challenge the mentality which puts profit before people.
Aleš Vodopivec
translation to English: Sašo Podobnik
Lecturers
› Aleš Vodopivec, Slovenia
› Marta Peris, José Toral, Peris + Toral Architects, Spain
› Anja Vidic, Jure Grohar, Vidic Grohar arhitekti, Slovenia
› students, FA Ljubljana
› Zsolt Gunther, 3H Architects/3H ÉPÍTÉSZIRODA, Hungary
› András Pálffy, Jaborneg&Pálffy, Austria
› Marina Tabassum, Marina Tabassum Architects, Bangladesh
Please, note that number of seats in Auditorium is limited. We kindly suggest visitors to reserve the entrance to the conference by buying the ticket in advance. In case of the sold-out conference the entrance priority will be given to pre-payed tickets.
Honorary patron of 41st PIDA is Anna Ramos, director of Fundació Mies van der Rohe.
More about PIDA conference and Piranesi Award is at www.pida.si.

Održiva Ura: ESG u Fokusu – Powered by Erste
2024-11-28 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na četvrto predavanje u ciklusu Održiva Ura: ESG u Fokusu – Powered by Erste, na kojem ćemo istražiti temu “Stanovanje novog doba“. Održivo stanovanje više nije samo ideal, već realnost koja oblikuje suvremenu arhitekturu, razvoj urbanih prostora i financiranje novih modela stanovanja.
Predavači:

Boris Centner, savjetnik uprave Erste&Steiermärkische Bank d.d.,
s bogatim iskustvom u financiranju održivih projekata i inovativnih modela stanovanja.
Neven Mikec, direktor tvrtke VMD Model,
vodeći stručnjak za projektiranje i izgradnju stambenih prostora koji zadovoljavaju potrebe današnjeg društva.
Marko Dabrović, partner u arhitektonskom studiju 3LHD,
poznat po projektima koji redefiniraju koncept suvremenog stanovanja.

Raspravu moderira Danijela Trbović, Voditeljica vanjskih komunikacija Erste&Steiermärkische Bank d.d., koja će svojim iskustvom osigurati dinamičan dijalog između stručnjaka i publike.
Također, na predavanju će se pridružiti Jure Borovac i Larisa Čišić koji će s nama podijeliti svoje iskustvo u potrazi za nekretninom, te kako su na inovativan način riješili stambeno pitanje.
Što možete očekivati?

Nove modele stanovanja prilagođene suvremenim potrebama društva.
Integraciju ESG principa u planiranje i izvedbu stambenih projekata.
Inovativne financijske pristupe za poticanje održivih rješenja.
Kako arhitektura i urbanizam mogu doprinijeti dugoročnom razvoju zajednica.

Zašto sudjelovati?
Tema stanovanja jedan je od ključnih izazova našeg vremena. Pridružite se i saznajte kako održiva rješenja, inovativni dizajn i novi financijski modeli oblikuju stanovanje budućnosti.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Predavanje "Poslovanje u kreativnim industrijama", Nikolina Žabčić
2024-11-29 18:00 - 20:00 | galerija Šira, Preradovićeva 13, Zagreb, 10000, Croatia (Local Name: Hrvatska)
Odabir likovnih/kreativnih rješenja u poslovanju nosi sa sobom velike izazove te otvara mnogobrojna pitanja kod umjetnika koji su na početku svoje karijere.
Na predavanju na temu poslovanja u kreativnim industrijama razgovarati ćemo:
– o modelima prezentacije umjetnika potencijalnim klijentima
– o mogućnostima apliciranja na natječaje
– o načinima predstavljanja sebe i vlastitog rada
– o mogućnostima dobivanja profesionalnog iskustva
– o važnosti angažiranosti i volonterskog rada tijekom obrazovanja
– o važnost prilagodbe osobnih preferenci i vlastitog likovnog rukopisa potrebama klijenta
O predavačici:
Nikolina Žabčić diplomirala je na diplomskom studiju Odsjeka za animirani film i nove medije na Akademiji likovnih umjetnosti Sveučilišta u Zagrebu 2022. godine. Uz svoje primarno usmjerenje u obrazovanju, od 2016- godine djeluje kao freelancer na području ilustracije, animacije, grafičkog oblikovanja knjiga te slikovnica za djecu i mladež, oslikava murale i vodi radionice s djecom s poteškoćama u razvoju. Tijekom studijskih dana primila je nekolicinu nagrada; 5 rektorovih nagrada za velike umjetničke multidisciplinarne projekte, nagradu za pobjedničko vizualno rješenje za Festival svjetske književnosti te dvije međunarodne nagrade ASIFA organizacije za najbolji studentski animirani film „Ma! Ljubav je boja“.
Predavanje će se održati u petak 29. 11. 2024. s početkom u 18h, vidimo se u Širi!
Autorica ilustracije: Nikolina Žabčić

Održiva Ura: Konstrukcijska obnova
2024-12-05 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na novo predavanje u Uraniji gdje ćemo obraditi temu konstrukcijske obnove zgrada.
Naši predavači, Juraj Pojatina i Zoran Šuša, predstavit će izazove i rješenja vezane uz konstrukcijsku obnovu zgrade u Ilici. Kroz ovaj konkretan projekt saznat ćete kako su se nosili s tehničkim i kreativnim izazovima obnove povijesnog objekta te kako osigurati dugotrajnu stabilnost i funkcionalnost zgrada.
Osim toga, predavanje će obogatiti predstavnici Pana Windows, koji će prezentirati svoja iskustva i inovativna rješenja u projektima obnove, uključujući moderne pristupe energetskoj učinkovitosti i održivom dizajnu.
O čemu ćemo razgovarati?

Ključni izazovi u konstrukcijskoj obnovi zgrada.
Primjeri dobre prakse na realnim projektima.
Inovativna rješenja koja donosi Pana Windows.
Važnost sinergije između konstrukcijskih zahvata i suvremenih tehnologija.

Ne propustite priliku da čujete priče iz prve ruke te se inspirirate za nove projekte i pristupe u obnovi urbanih prostora.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Predstavljanje 8. sveska časopisa “Fototxt” (Galerija Spot, 6. 12. 2024., 19 h)
2024-12-06 19:00 - 21:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na predstavljanje 8. sveska časopisa Fototxt u petak, 6. 12. 2024., u 19 sati u Galeriji Spot. Ovaj broj posvećen je djelovanju Željka Serdarevića i Darka Fritza u sklopu Studija Imitacija života te je tematski povezan s izložbom Dobri izgledi: Darko Fritz i Željko Serdarević na fotografijama Borisa Berca, Saše Burića, Paule Court, Borisa Cvjetanovića, Ozrena Drobnjaka, Rina Efendića, Zorana Filipovića, Ivana Posavca i Jane Štravsa, 1987.—1991., koja se održava u Galeriji Spot (15. 11. – 6. 12. 2024.).

Uz izbor fotografskih radova, u ovom broju bit će objavljeni tekstovi Leonide Kovač, Marka Goluba, Sandre Križić Roban, razgovor s Borisom Bercom te Serdarevićev zapis o fenomenu nezaboravljivosti fotografije. Na moderiranom razgovoru povodom predstavljanja časopisa, koji će voditi Sandra Križić Roban, sudjelovat će Željko Serdarević, Boris Berc i Martina Munivrana.
FOTOTXT je stručna periodička publikacija koja na šezdesetak stranica donosi tekstualne i vizualne materijale sa zadaćom istraživanja, interpretacije i kontekstualiziranja umjetničkih radova u mediju fotografije. Časopis uređuju kustosice Ureda za fotografiju Ivana Završki, Tena Starčević i Sara Mikelić.
Naslovna fotografija: Rino Efendić, 1988.

Hrvatska graditeljska baština – finska tehnologija
2024-12-10 16:30 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Hrvatska graditeljska baština – finska tehnologija
10.12.2024. / Oris Kuća arhitekture / 16:30 sati
Prezentacija “Hrvatska graditeljska baština – finska tehnologija” održat će se 10. prosinca 2024. u 16:30 sati u Oris Kući arhitekture (Kralja Držislava 3, Zagreb), In memoriam arhitektu i konstruktoru Egonu Lokošeku. Projektom se želi prezentirati uspješni tridesetogodišnji rad arhitekta Egona Lokošeka na obnovama, sanacijama i protupotresnim zaštitama nosivih konstrukcija objekata hrvatske graditeljske baštine.
PROGRAM:
1. Uvodno predavanje – prof. dr. Joško Belamarić, Institut za povijest umjetnosti, Split
2. „Metoda konačnih elemenata, europske tehnologije i lagani materijali u sanacijama i obnovama graditeljske baštine“ – prof. dr. Josip Galić, Arhitektonski fakultet, Zagreb
3. „Sorkočevićeva (Biskupska) palača u Dubrovniku“ – dr. sc. Ivan Viđen, Vijeće za znanost i kulturu Dubrovačke biskupije, Dubrovnik
4. „Ljetnikovac Bunić – Kaboga u Rijeci dubrovačkoj“ – prof. dr. Nada Grujić, Filozofski fakultet, Zagreb
5. „Palača Lešić – Dimitri u Korčuli“ – akademik Igor Fisković, HAZU, Zagreb
6. „Palača Grisogono u Splitu“ – dr. sc. Goran Nikšić, Filozofski fakultet, Split
7. „Hvarski arsenal i kazalište“ – dr. sc. Goran Nikšić
8. „Kaštel u Pazinu“ – Branko Orbanić dipl.ing., Kapitel d.o.o., Žminj
9. „Palača Moise u Cresu“ – prof. dr. Alan Braun, Arhitektonski fakultet, Zagreb
10. „Kurija Modić – Bedeković u Turopolju, drvena kurija iz doba Napoleona, slična tradicijskoj finskoj drvenoj arhitekturi“ – Tomislav Petrinec dipl. ing., ravnatelj Uprave za zaštitu kulturne baštine Ministarstva kulture i medija
11. Završno obraćanje

Urania x Open House Zagreb
2024-12-12 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U suradnji s Open House Zagreb, Urania s ponosom najavljuje predavanje koje istražuje kako suvremena arhitektura oblikuje svakodnevni prostor i stvara kulturno naslijeđe koje će definirati identitet budućih generacija grada Zagreba.
Predavači:

Senka Dombi – Arhitektica i partner u studiju A-SA, poznata po inovativnim pristupima i suvremenim interpolacijama unutar urbanih blokova.
Krešimir Ivaniš – arhitekt i nekadašnji profesor na Arhitektonskom fakultetu Sveučilišta u Zagrebu, s brojnim uspješnim projektima čija arhitektura uspostavlja skladne odnose s urbanim kontekstom.
Saša Begović – Partner u studiju 3LHD, poznat po interdisciplinarnim projektima i inovativnim rješenjima koja povezuju arhitekturu, društvo i pojedinca.
Alan Kostrenčić – Docent na Arhitektonskom fakultetu Sveučilišta u Zagrebu i višestruko nagrađivani arhitekt s iskustvom u urbanističkim i arhitektonskim projektima.

Moderator:

Marin Duić – Asistent na Katedri za urbanizam, prostorno planiranje i pejzažnu arhitekturu, Sveučilište u Zagrebu.

Što možete očekivati?

Inspirativne razgovore o ulozi arhitekture u očuvanju kulturnog identiteta Zagreba.
Primjere iz prakse koji pokazuju kako arhitektonska rješenja mogu biti održiva i odgovorna prema budućim generacijama.
Diskusije o inovativnim pristupima u stvaranju arhitektonske baštine budućnosti.

Zašto sudjelovati?
Ovo je prilika da saznate kako arhitektura danas oblikuje temelje za budućnost i da se uključite u dijalog s vrhunskim stručnjacima o kulturnoj i društvenoj ulozi prostora.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Večeri u Orisu: SKROZ
2024-12-16 19:00 - 21:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se u ponedjeljak, 16. prosinca 2024. u 19 sati u Oris Kući arhitekture (Kralja Držislava 3, Zagreb) na predavanju arhitektonskog ureda SKROZ u sklopu programa Večeri u Orisu.
Partner predavanja je Hrvatska komora arhitekata.
“SKROZ je formiran 2008. kao logičan nastavak dugogodišnje uspješne suradnje svojih osnivača – Margite Grubiše, Marina Jelčića, Daniele Škarice i Ivane Žalac. U 10 godina djelovanja puno je mladih i perspektivnih profesionalaca doprinijelo stvaranju SKROZ arhitekture.”
Večeri u Orisu projekt je koji obuhvaća panel rasprave, razgovore, predavanja arhitekata, ali i autora s drugih polja stvaralaštva – znanstvenika, umjetnika, književnika, glazbenika te drugih zanimljivih predavača. Ovim projektom Oris Kuća arhitekture želi svim generacijama pružiti mogućnost za kulturno, produktivno i kreativno druženje, koje nam ponekad uistinu nedostaje.
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina.
Ulaz na predavanje je slobodan.

Izložba “Nakon zadnji aprila” u Galeriji Spot (17. 1.–5. 2. 2025.)
2025-01-17 18:30 - 2025-02-05 20:00 | Galerija Spot, Ulica Gjure Čanića 6, Zagreb, 10000 Zagreb, Croatia (Local Name: Hrvatska)
Galerija Spot i Ured za fotografiju pozivaju na otvorenje izložbe Nakon zadnji aprila fotografa Karla Čargonje te pisca i dramaturga Gorana Ferčeca, koje će se održati u petak, 17. 1. u Galeriji Spot. Prije samog otvorenja izložbe, u 18:30 sati zakazano je predavanje o programu Prepoznavanje odsustva Vane Gović Marković, voditeljice Memorijalnog centra “Lipa pamti”, a službeno otvorenje s vodstvom i razgovorom s autorima izložbe, kreće od 19:30 sati. Izložba ostaje otvorena do 5. 2. 2025.
Selo Lipa, smješteno u zaleđu Hrvatskog primorja neposredno uz granicu sa Slovenijom, tijekom Drugog svjetskog rata bilo je poprište zločina protiv čovječnosti. Nacisti i fašisti ubili su 30. travnja 1944. u Lipi 269 civila – žene, djecu i starce – a potom su selo opljačkali i spalili. Među žrtvama bilo je 96-ero djece od kojih je najmlađa Bosiljka Iskra imala svega osam mjeseci. Poslijeratnim povratkom na zgarište preživjeli Lipljani obnavljaju selo, postepeno nastavljaju sa životom i čuvaju sjećanje na svoje stradale. U tome im pomaže Spomen-muzej Lipa otvoren 1968. godine, kao i njegov nasljednik – Memorijalni centar “Lipa pamti” – obnovljen 2015. godine. Danas u selu žive četiri generacije preživjelih Lipljana, ukupno oko stotinjak mještana koji s Memorijalnim centrom usko surađuju u provedbi muzejskih programa.
Centar je 2018. godine pokrenuo godišnji umjetnički program Prepoznavanje odsustva kojim se nastoje istražiti mogućnosti suvremene umjetnosti u razumijevanju teško pojmljivih kategorija traume, stradanja i genocida. Ujedno se programom nastoji prepoznati simbolički potencijal Lipe u suvremenim procesima gradnje mira. U okviru spomenutog programa, a povodom osamdesete godišnjice stradanja Lipe (1944.–2024.), Memorijalni centar je u suradnji s fotografom Karlom Čargonjom te piscem i dramaturgom Goranom Ferčecom realizirao umjetnički projekt naziva Nakon zadnji aprila. Naziv se referira na sintagmu kojom se Lipljani koriste kada govore o datumu povijesnog stradanja, umjesto 30. travnja obično kažu na zadnji aprila. Karlo i Goran su čitavu obljetničku 2024. godinu istraživali lipajsku svakodnevicu te su putem autorske fotografije i teksta “utjelovili” jedan zaokružen period u životu 4 generacije preživjelih Lipljana. Materijalizacija sadašnjosti autorima je neminovno otvorila put ka materijalizaciji pamćenja i traume kojima je lipajski prezent bremenit.
Svoje umjetničko istraživanje Lipe zaključili su knjigom Nakon zadnji aprila koja sažima iskustva njihova bivanja među mještanima, osobno i u mislima, suosjećajući s obiteljskim tragedijama preživjelih. Knjiga odražava i njihovu potragu za značenjima koja, proizašla iz tegobne dijalektike prošlosti i sadašnjosti, imaju potencijal mijenjati naš život u budućnosti. Zbog svega navedenog, knjiga je ujedno i središnja točka izložbe u Galeriji Spot kojom autori svoj rad na projektu Nakon zadnji aprila predstavljaju zagrebačkoj publici. Sve na projektu zabilježeno, kreirano, promišljano, sve isprobano, sve prihvaćeno i sve odbačeno, sve je u konačnici knjigu oblikovalo. Izložbom se stoga razotkriva cjelokupan proces rada dvojice autora, publici se na uvid daje mnoštvenost fotografskih negativa, tekstova, izložbenih materijala prenesenih s lipajske izložbe koja je knjizi prethodila, izlažu se probne makete i otisci knjiga. O materijalnosti lipajske sadašnjosti i prošlosti progovara se kroz materijalnost umjetničkog rada.
Vana Gović Marković
Karlo Čargonja rođen je 1987. godine u Rijeci. Godine 2016. napušta posao projektanta u građevinskom sektoru kako bi se posvetio fotografiji. Pokreće edukativni projekt Razgovori o fotografiji, koji se održava u raznim riječkim prostorima, uključujući Muzej moderne i suvremene umjetnosti. Mentorira radionice o fotografskim projektima i knjigama te 2021. otvara privremenu galeriju Kada se opet vidimo? u Rijeci, gdje izlaže autorske radove i organizira umjetničke programe. Sudjeluje na brojnim izložbama te 2020. izdaje knjigu Dok smo čekali u četiri sveska. Ured za fotografiju ga je uvrstio među 50 važnih hrvatskih autora na web portal Suvremena hrvatska fotografije.
Goran Ferčec diplomirao je na Odsjeku dramaturgije ADU u Zagrebu gdje od 2022. radi kao docent. Djeluje kao pisac i dramaturg. Njegov tekst Pismo Heineru Mülleru izveden je 2012. u ZKM-u. Tekst Radnice u gladovanju izveden je 2014. u koprodukciji fringe ensemblea iz Bonna i Schaubühne Lindenfelsa iz Leipziga te 2017. u ZKM-u u režiji Olje Lozice. Autor je tekstova za predstave BADco.-a Ispravci ritma i Rad panike. Uz Matiju Ferlina, autor je predstava Sad Sam Matthäus i Canti di prigionia izvedenih u programu festivala Wiener Festwochen. Autor je romana O životu radnice krajem dvadesetog stoljeća i Ovdje neće biti čuda, knjige eseja Priručnik za jučer, zbirke izvedbenih tekstova Prekovremeni rad te knjige Ispravci ritma u suradnji s vizualnim umjetnikom Sinišom Ilićem.

Popratni program:

Predavanje o programu Prepoznavanje odsutstva Vane Gović Marković, voditeljice Memorijalnog centra “Lipa pamti”, 17. 1. 2025., 18:30, Galerija Spot
Vodstvo izložbom i razgovor s autorima, 17. 1. 2025., 19:30, Galerija Spot

Realizacija izložbe i rad Ureda za fotografiju omogućeni su sredstvima Ministarstva kulture i medija RH, Grada Zagreba i Zaklade Kultura nova.

Percepcija javnog prostora
2025-01-17 19:00 - 20:30 | Društvo arhitekata Zagreb, Trg bana Jelačića 3/I, Zagreb, 10000, Croatia (Local Name: Hrvatska)
Arhitektura, sociologija, povijest umjetnosti – tri discipline, jedan zajednički cilj: razumijevanje urbanog prostora. Kroz tri različita i inspirativna pogleda na funkcioniranje i transformacije urbanog prostora, arhitekt i urbanist Tihomir Jukić, sociologinja Jana Vukić i povjesničar umjetnosti Frano Dulibić podijelit će svoja promišljanja o tome kako se gradovi mijenjaju, kako oblikuju naše živote i kako mi utječemo na njih. Nakon njihovih izlaganja, pozivamo vas da se pridružite interdisciplinarnoj raspravi i doprinesete dijalogu o suvremenom urbanom prostoru.
Tihomir Jukić: Grad koji zaslužuje urbanizam
Što reći o gradu arhitektima kada … svi znamo sve ‒ i o teoriji i o praksi. Naslov je izazovan kako bi potakao razgovor. Sigurno da grad zaslužuje urbanizam samo je pitanje kakav, humani, kao odraz moći, vojni, utilitaran,… Možemo se složiti oko tvrdnje da je kroz povijest grad uvijek bio odraz društva i manje ili više oslikavao je uvjete života i društveno uređenje. U raspravi o gradu pitanje je da li je bitnija percepcija pojedinca ili kvaliteta života u njemu. No naravno možemo govoriti i o percepciji grada, samo je pitanje s čijeg i kojeg gledišta.
Grad je neizmjerno vrelo inspiracije u književnost, umjetnosti, glazbi, stripu i u svim porama našeg života, a mi smo kao educirani stručnjaci arhitekti, urbanisti, sociolozi, itd., pozvani ne samo da „crtamo planove“ kako neki to pogrešno misle, nego da usklađujemo različite i suprotne interese u istom prostoru, uvažavajući tradiciju, suvremene potrebe, etiku i zakonsku regulativu. Ali ne sami ‒ jer to je posao za sve nas ‒ i o nama svima ovisi kakav bi grad mogao biti u budućnosti. Urbanizam nisu samo planovi nego i ono što im prethodi, a to je zajednička svijest o prostoru. Želja nam je živjeti u sređenom društvu, a odraz toga bit će i takav grad, grad koji zaslužuje urbanizam.

Jana Vukić: Javni prostori suživota
Gradovi su kroz povijest mjesta inovacija, mjesta različitosti i susreta, pokretači i nositelji društvenog razvoja, ali i mjesta koncentracije „društvenih problema“ poput različitih oblika društvenih nejednakosti, stratifikacije, ali i društvene segregacije te devijantnosti i kriminala. Ono što ih karakterizira je činjenica da velik broj ljudi s vrlo heterogenim značajkama živi na relativno malom prostoru. Kad se tome dodaju povijesni i kulturni slojevi društvenih promjena onda dobivamo veliko kulturno bogatstvo i kulturnu heterogenost koja se proteže kroz prostor i vrijeme. Zato gradovi mogu biti i kroz povijest jesu inspiracija za utopijske i distopijske vizije u jednakoj mjeri! Ljepota grada je u tome što je u njemu uvijek jedno i drugo, potencijal i ograničenje, utopija i distopija, a na nama je da biramo i ostvarujemo svoju i zajedničku viziju – pritom se sve navedeno očituje u javnim prostorima kao prostorima (su)života!

Frano Dulibić: Grad kao protagonist medija popularne kulture
Svi mediji proizlaze iz urbanih sredina, prikazuju prostor, propituju, interpretiraju ga. Prikaz grada predočava određeni način življenja, specifični urbani karakter prikazanog mjesta i mentalitet njegovih stanovnika, određeno stanje svijesti. Promjene u načinima prikazivanja grada odraz su promjena unutar političkog, ekonomskog, tehnološkog i kulturnog konteksta. Odabrani primjeri pokazuju na koje načine i kada se slika grada mijenja između utopijskih i distopijskih prikaza kao i njihovih različitih kombinacija. Ikonografska analiza karikature, stripa i animiranog filma pokazuje načine na koje mediji popularne kulture često interpretiraju prostor stvarnosti, kao i viziju prostora budućnosti.

professor emeritus dr. sc. Tihomir Jukić, ing. arh. cijenjeni stručnjak za urbanizam, bio je dugogodišnji nastavnik na Arhitektonskom fakultetu Sveučilišta u Zagrebu, gdje je oblikovao generacije arhitekata i urbanista. Njegovo bogato iskustvo u nastavi i praksi, kao i sudjelovanje u brojnim projektima planiranja i razvoja gradova, čini ga nezaobilaznim sugovornikom u raspravama o budućnosti urbanih sredina.

izv. prof. dr. sc. Jana Vukić, predstojnica Katedre za urbanu sociologiju na Filozofskom fakultetu u Zagrebu, bavi se urbanom sociologijom, kvalitetom života, održivim razvojem i zaštitom kulturne baštine. Predaje kolegije iz sociologije grada i participacije u urbanom planiranju te sudjeluje u domaćim i međunarodnim projektima vezanim uz prostorno planiranje.

red. prof. dr. sc. Frano Dulibić, povjesničar umjetnosti i redoviti profesor na Odsjeku za povijest umjetnosti Filozofskog fakulteta u Zagrebu, bavi se istraživanjem hrvatske umjetnosti 20. stoljeća, s posebnim naglaskom na karikaturu, ilustraciju i slikarstvo. Autor je niza monografija i izložaba. Njegova najnovija knjiga, Prikazi grada između utopije i distopije u karikaturi, stripu i animiranom filmu između 1945. i 2020. (DPUH, 2024.), poslužila je kao inspiracija za ovu tribinu.
Organizatori: DAZ i DPUH

Kreativna Ura: Arhitektura i umjetnost
2025-01-23 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Integracija umjetnosti u izgrađenu okolinu oduvijek je bila simbol kulturne razvijenosti društva. No, ubrzani razvoj modernih gradova tijekom 20. stoljeća često je zanemario ovaj aspekt, potičući inicijative za ponovno povezivanje umjetnosti i arhitekture.
Kako bi se osiguralo trajno mjesto umjetnosti u arhitektonskim projektima, diljem Europe i SAD-a uvedeni su zakonski mehanizmi poznati kao Percent for Art (Postotak za umjetnost), osiguravajući dio proračuna za umjetničke intervencije. Iako slični propisi kod nas nisu obvezujući, sve više projekata javne i privatne namjene prepoznaje umjetnost kao ključni element u stvaranju atraktivnih i inspirativnih prostora.
Suvremene tendencije, osobito unutar hospitality industrije, dokazuju da umjetnost može igrati ključnu ulogu u stvaranju jedinstvenog doživljaja gostiju. Paralelno, umjetničke intervencije sve češće nalaze svoje mjesto i u stambenim zgradama, podižući estetske i funkcionalne standarde prostora te često inspirirajući privatne investitore na slične korake.
O ovim temama govorit će akademska slikarica Jelena Bando i arhitektica Tea Ujević na predavanju koje će se održati u četvrtak, 23. siječnja u 17:30h, u Uraniji – prostoru kreacije. Jelena Bando, poznata po svom radu na međunarodnim izložbama i umjetničkim rezidencijama, i Tea Ujević, arhitektica specijalizirana za projektiranje interijera i integraciju umjetnosti, podijelit će svoja iskustva i uvide kroz primjere iz prakse.
Predavanje predstavlja jedinstvenu priliku za produbljivanje dijaloga između umjetnosti i arhitekture, pružajući inspiraciju profesionalcima, studentima i široj javnosti.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Održiva Ura: Slama - građevinski materijal budućnosti
2025-01-30 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 30. siječnja u 17:30 sati, u Uraniji – prostoru kreacije održat će se predavanje u sklopu ciklusa Održiva Ura, posvećeno temi koja iznova promišlja granice suvremene arhitekture: “Slama – građevinski materijal budućnosti”. Gost predavač je Marina Zajec, arhitektica i osnivačica ureda Arhitektura E.L.I., poznata po svojoj inovativnoj primjeni prirodnih materijala u arhitektonskom oblikovanju.
Slama, tradicionalno marginalizirana u građevinskom diskursu, posljednjih desetljeća doživljava renesansu, ne samo kao ekološki održiv materijal nego i kao simbol nove paradigme u arhitekturi – one koja se usmjerava prema održivim modelima gradnje. Tijekom predavanja, Marina Zajec će:

Analizirati ključne karakteristike slame i proizvoda od slame u arhitektonskom kontekstu,
Razložiti proces projektiranja i izvedbe kroz primjere iz vlastite prakse,
Predstaviti aktualne projekte iz Europske unije koji kombiniraju drvo i slamu u prefabriciranim sustavima,
Kritički sagledati izazove implementacije ovakvih rješenja u Hrvatskoj, s posebnim naglaskom na javne projekte.

“Slama, kao materijal koji u svojoj esenciji spaja tradiciju i inovaciju, otvara prostor za reinterpretaciju načina na koji gradimo – od ekonomije izvedbe do stvaranja zdravijih, održivijih prostora,” istaknula je Marina Zajec, dodajući da su njena održiva svojstva i estetski potencijali neiscrpan izvor arhitektonske inspiracije.
U središtu predavanja bit će interdisciplinarni dijalog o ulozi prirodnih materijala u redefiniranju građevinskog sektora te vizija budućnosti u kojoj arhitektura djeluje u harmoniji s okolišem. Posebna pozornost bit će posvećena analizi institucionalnih prepreka i mogućim rješenjima koja bi omogućila veću primjenu slame u domaćem kontekstu.
Ovaj događaj namijenjen je arhitektima, urbanistima, investitorima i svima zainteresiranima za suvremene tokove održive gradnje. Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Večeri u Orisu: Ante Nikša Bilić i Anamarija Šimunović (Studio ANTEMURALES)
2025-02-03 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se u ponedjeljak, 3. veljače 2025. u 18 sati u Oris Kući arhitekture (Kralja Držislava 3) na Večerima u Orisu i razgovoru s Antom Nikšom Bilićem i Anamarijom Šimunović (STUDIO ANTEMURALES) te moderatorom Marojem Mrduljašem.

K A M E N A B I O G R A F I J A
Rođen sam od oca iz Setovie
Majke iz Bilubiuma.
U kućama nad gradovima.
Gradovima u kućama.
Selio se i veselio.
U Aquae Balissaei službovali roditelji, pa preselili u Slonu.
Spajali Panoniju i Dalmaciju sudbinom.
Kamenu lingvistiku stico sam boraveći u palači rimskog cara.
Križajući Cardo i Decumanus kroz čudesne opuse.
Učio pogledima najboljih majstora.
Klanjao se kampanelima, milovao uglačane podove.
Gradio gnijezda pticama selicama
Kleso kamen koji će biti sad i kad jesam. Isto je iznutra i vani!
Ljubav prema kamenu i riječi,
Riječi od kamena stekao sam od mojih predaka,
Planine koje vole nebo, doline koje ljube rijeke i more.
Sve te zore i sumraci poklanjaju nam slike.
Priliku da razumijemo njihove čimbenike.
Da živimo prostore.
Prostore koji su tu i sad i svugdje.
Pišem vrijeme prostora.
Prostor vremena.
Rukama mojih predaka
Gledam očima budućih.
I KAD RIŠEM , SVI ONI RIŠU.
I KAD PIŠEM , SVI ONI PIŠU.
Ante Nikša Bilić

Javna tribina: Urbane praznine
2025-02-13 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U srcu naših gradova prostiru se napuštene zgrade, prazni poslovni prostori i zapuštena zemljišta – resursi koji godinama ostaju neiskorišteni unatoč rastućim potrebama za stanovanjem, radnim prostorima i javnim sadržajima. Kako regulativa, tržište i društvene inicijative mogu pridonijeti njihovoj revitalizaciji, bit će tema javne tribine Urbane praznine, koja se održava u Uraniji – prostoru kreacije, u četvrtak, 13. veljače u 17:30 sati.
Panel okuplja eminentne stručnjake iz područja ekonomije i tržišta nekretnina:

Prof. dr. sc. Josip Tica, redoviti profesor na Katedri za makroekonomiju i gospodarski razvoj Ekonomskog fakulteta u Zagrebu, stručnjak za tržište nekretnina i urbanu ekonomiju.
Dubravko Ranilović, direktor tvrtke Kastel Nekretnine, predsjednik Udruženja poslovanja nekretninama pri HGK, dugogodišnji analitičar tržišta nekretnina.
Filip Dumbović, direktor i partner u zagrebačkom uredu Avison Young, specijaliziran za komercijalne nekretnine, procjene i investicijske analize.
Mladen Vedriš, profesor, gospodarstvenik i ekonomski stručnjak s bogatim iskustvom u javnom i privatnom sektoru.

Kroz kritičku raspravu, panel će analizirati ključne prepreke koje otežavaju aktivaciju napuštenih prostora te istražiti moguća rješenja za njihovo sustavno uključivanje u urbani razvoj. Ključna pitanja uključuju:

Na koji način pravni i ekonomski okviri oblikuju sudbinu neiskorištenih nekretnina?
Kako potaknuti vlasnike na njihovu revitalizaciju?
Može li aktivacija ovih prostora doprinijeti dinamičnijem i održivijem urbanom razvoju?

Ova tribina nudi priliku za informiranu raspravu i razmjenu perspektiva između stručnjaka, donosioca odluka i šire javnosti, s ciljem formuliranja konkretnih smjernica za buduće politike i inicijative.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Večeri u Orisu: Materra
2025-02-17 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 17. veljače 2025. u 18 sati u Oris Kući arhitekture (Kralja Držislava 3, Zagreb) održat će se predavanje o osječkom hotelu Materra u sklopu cjelogodišnjeg serijala predavanja Večeri u Orisu.
Sudjeluju: Oliver Grigić i Branimir Kljajić (autori arhitektonskog rješenja); Josipa Pipunić, Jelena Kapraljević, Martina Salitrežić i Mislav Salitrežić (autori projekta interijera)
Moderator: Ivan Mlinar
O projektu:
Hotel Materra nalazi se u Čepinu, u blizini Osijeka, u sklopu turističkog kompleksa Terra Negra. Idejno osmišljavanje hotela na tom prostoru započelo u lipnju 2021. godine i tijekom tog procesa, u kontinuiranoj suradnji s investitorom, analizirana je prvenstveno točna lokacija trenutno najvećeg sadržaja na tom prostoru. Smještanje i oblikovanje hotelskih sadržaja većih kapaciteta u prirodno okruženje, uz intenciju što manjeg osobnog isticanja i što prihvatljivijeg utjecaja na okoliš predstavljalo je izazov u nekoliko segmenata.
Prvi segment je urbanističko odnosno krajobrazno pozicioniranje hotela na način koji neće narušiti vizure postojećih sadržaja, očuvanje svih visokih nasada šume oko hotela, a koji su velika vrijednost postojećeg prostora, udaljavanje od prometa i pri tome organizacija pristupa hotelu uz maksimalni doživljaj izvornog prirodnog okoliša i uklapanje hotela u njega.
Drugi segment je arhitektonsko oblikovanje samog hotela. Volumen hotela se svojom visinom, proporcijama, izraženom horizontalnošću oblikovanja, naglašenom raščlambom i rasporedom sadržaja po vertikali, svojim uvlačenjima, prodorima i prožimanjima, kako u svojoj nutrini tako i vanjštini, sjedinjuje njega samog, kao i njegove posjetioce, s duhom i vizurama slavonskog beskrajnog smirujućeg pejzaža i poziva na stalni kontakt s prirodom.
Nakon zanimljivog predavanja i rasprave, ostanite na druženju uz degustaciju slavonskih delicija tvrtke Žito i istarskih vina @armanmarijawines
Ulaz na predavanje je slobodan.
Ulaz na predavanje je slobodan.

Kreativna Ura: Moderna vremena
2025-02-20 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Dizajn nije samo vizualna disciplina – on je odraz društvenih, ekonomskih i političkih mijena, identitetski marker i tihi sugovornik kolektivne memorije. Kako je hrvatski dizajn kroz protekla desetljeća oblikovao svakodnevni vizualni pejzaž, kako je reagirao na društvene turbulencije i što nam govori o suvremenom trenutku? O tim pitanjima razgovarat ćemo na sljedećoj Kreativnoj Uri: Moderna vremena, koja će se održati u četvrtak, 20. veljače u 17:30 sati u Uraniji – prostoru kreacije.
U fokusu predavanja je dokumentarni serijal Moderna vremena, koji u sedam epizoda mapira razvoj hrvatskog dizajna od 1950-ih do danas. Autori Dubravko i Matej Merlić, uz redatelja Tomislava Šobana, na temelju istraživanja, arhivskih materijala i razgovora s ključnim protagonistima bilježe prekretnice hrvatskog dizajna, kontekstualizirajući njegov značaj u širem društveno-kulturnom okviru.
Na panelu autori će govoriti o procesu nastanka serijala – od istraživačkih i produkcijskih izazova do estetskih odluka koje su oblikovale konačnu vizualnu i narativnu strukturu. O dizajnu kao prostoru dijaloga između prošlosti i budućnosti razgovarat ćemo i s arhitekticom Majom Merlić Ilić te dizajnerskim duom Klasja&Zita, koji će rasvijetliti pitanje suvremenih dizajnerskih praksi i odnosa prema naslijeđu.
Serijal Moderna vremena ne bilježi samo razvoj jedne profesije – on osvjetljava načine na koje dizajn preoblikuje način na koji percipiramo svijet oko sebe. Svojim kreativnim televizijskim pristupom uspjeli su privući pozornost struke, ali i šireg gledateljstva te na taj način popularizirati hrvatski dizajn.
Ovo predavanje pruža priliku za promišljanje o dizajnu kao integralnom dijelu kulture i identiteta, kao i o njegovoj ulozi u budućim društvenim i tehnološkim transformacijama.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.

Predstavljanje knjige Formats of (Non)Seeing
2025-02-24 18:00 - 20:00
U ponedjeljak 24. veljače 2025. godine u 18.00 sati u Oris Kući arhitekture, Ulica kralja Držislava 3, Zagreb održat će se predstavljanje knjige Formats of (Non)Seeing, u sklopu cjelogodišnjeg serijala predavanja Večeri u Orisu.

Publikaciju u izdanju Instituta za povijest umjetnosti uredili su dr. sc. Sandra Križić Roban, dr. sc. Leonida Kovač, dr. sc. Ana Šeparović i dr. sc. Martin Kuhar, čije je tiskano izdanje posljednja aktivnost znanstvenog projekta Ekspozicija. Teme i aspekti hrvatske fotografije od 19. stoljeća do danas (2020.–2024.), provedenog uz financijsku podršku Hrvatske zaklade za znanost.

U predstavljanju publikacije sudjelovat će povjesničarke umjetnosti dr. sc. Ivana Mance Cipek, dr. sc. Karla Lebhaft i nezavisna kustosica Jelena Pašić, te fotograf Bojan Mrđenović.

Ovaj zbornik radova, nastao temeljem izlaganja na istoimenoj konferenciji održanoj u organizaciji Instituta za povijest umjetnosti (Split, 27.–29. 10. 2022.), formiran je oko nekoliko teza kojima smo nastojali potaknuti nova kritička tumačenja medija kroz uključivanje znanstvenih, disciplinarnih diskursa, interdisciplinarnih istraživanja, te iz perspektive umjetničkog područja. Razmatrali smo sekundarno znanje posredovano vernakularnim snimcima, čija banalnost i “beznačajnost” uvode u raspravu svojstvo nepredvidljivosti ali i emancipacije medija, kao i fotografiju kao “pedagoško oruđe” koje pomaže u konstrukciji i transferu znanja. Zatim, fotografiju smo razmatrali kroz kustoske i muzeološke prakse koje su, zahvaljujući promjeni u poimanju starih hijerarhija umjetničkih medija, “prigrlile” medij koji istovremeno postoji u nebrojenim kontekstima. Naposljetku, uočili smo fotografsku (de)teritorijalizaciju zaslužnu za diskurzivne pomake, praćene novim načinima razumijevanja fotografskog fenomena te smo fotografiju promatrali i kao strategiju i praksu anticipacijskog mišljenja o društvu, zajednici i svijetu, o kojima se promišlja kroz dekonstrukciju i resemantizaciju medija te uz raspravu o dokumentacijskom aspektu fotografije kao sredstva kojim se dolazi do novih otkrića.

Pozivamo vas da nam se pridružite i u razgovoru sa sudionicima i istraživačima upoznate različite smjerove koji su autore doveli do specifičnih tumačenja fotografije. Knjiga je u otvorenom pristupnu dostupna ovdje, a objavljena je uz financijsku podršku Hrvatske zaklade za znanost, Ministarstva znanosti, obrazovanja i mladih, te Grada Zagreba.

Večeri u Orisu: Prst u oko
2025-03-04 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se sljedeći utorak, 4. ožujka 2025. u 18 sati u Oris Kući arhitekture (Kralja Držislava 3) na razgovoru o dokumentarnom serijalu “Prst u oko” i vizualnom zagađenju grada u sklopu cjelogodišnjeg serijala predavanja Večeri u Orisu.

Sudionici razgovora su: Mia Roth Čerina, arhitektica, Marko Golub, kustos i likovni kritičar, Tiha Gudac i Marko Stanić, redatelji, Denis Lepur, producent i Branimir Lazanja, autor i scenarist serijala Prst u oko te moderator razgovora.

Dokumentarni serijal “Prst u oko” sniman je u Ljubljani, Rijeci, Splitu, Šibeniku Zadru i Zagrebu od lipnja do prosinca 2024. godine i prvi je koji društveno relevantno pitanje vizualnog zagađenje, a koje s vremenom postaje sve složenije, uvodi u javni diskurs putem masovnih medija. Serijal se bavi procesima normalizacije gubitka javnog prostora i ugrožavanja javnog interesa i zdravlja, a na ovom predavanju osim autorske ekipe koja je radila na dokumentarnom serijalu – redateljice Tihe Gudac i redatelja Marka Stanića, producenta Denisa Lepura i autora i scenarista Branimira Lazanje, posebno će se istaknuti perspektive arhitektice Mie Roth Čerina i likovnog kritičara Marka Goluba, čiji će doprinosi osvijetliti temu iz različitih, ali komplementarnih kutova. Mia Roth Čerina će svojim iskustvom u arhitekturi i urbanizmu dati uvid kako vizualno zagađenje utječe na strukturu i identitet gradova, dok će Marko Golub, kao likovni kritičar, analizirati estetske i kulturne implikacije ovog fenomena te kako on utječe na percepciju javnog prostora u umjetničkom i društvenom kontekstu.

“Prst u oko” omogućio je građanima da svoja okruženja – ulice, trgove, prometnice, raskrižja, pročelja, haustore, izloge, institucije, kolodvore – pogledaju drugim očima. Serijal nas sve poziva na refleksiju i postavlja ključno pitanje: što ćemo s tim u budućnosti učiniti? Ovo predavanje bit će prilika za dublje razumijevanje problema vizualnog zagađenja i poticaj na akciju za očuvanje i unapređenje kvalitete našeg javnog prostora.
– Branimir Lazanja, autor i scenarist serijala Prst u oko

Autor i scenarist: Branimir LazanjaRežija: Tiha Gudac i Marko StanićProducent: Denis LepurDirektor fotografije: Tomislav KrnićMontažer: Tomislav PovićVoditelj: Daniel BilićSnimatelj zvuka: Tomislav RupićSkladatelj glazbe: Miroslav MrvaVoditelj i urednik s HRT-a: Tomislav MršićProdukcijska kuća: Kadar22

Ulaz na predavanje je slobodan. Nakon predavanja ostanite na druženju uz degustaciju vina vinarije Solum.

Večeri u Orisu: Mikelić Vreš Arhitekti – Proizvodno poslovna zgrada u Dubrovčanu
2025-03-10 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 10. ožujka 2025. s početkom u 18 sati, u sklopu serijala Večeri u Orisu, Mikelić Vreš arhitekti održat će predavanje o projektu: Proizvodno poslovna zgrada u Dubrovčanu. Moderator predavanja je Maroje Mrduljaš.
Ulaz na predavanje je slobodan.

Večeri u Orisu: 9. izdanje Dana talijanskog dizajna u svijetu
2025-03-17 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Predavanje talijanske arhitektice i dizajnerice Paole Navone u Zagrebu
U ponedjeljak, 17. ožujka 2025. u 18 sati u Oris Kući arhitekture (Kralja Držislava 3, Zagreb) u sklopu programa Večeri u Orisu održat će se 9. izdanje Dana talijanskog dizajna u svijetu.
Dan talijanskog dizajna u svijetu, predstavlja jedno od najvažnijih događanja kojim talijansko Ministarstvo vanjskih poslova i međunarodne suradnje promiče talijanski dizajn putem svoje diplomatske mreže, koja uključuje i Veleposlanstvo Italije u Zagrebu.
Glavna tema ovogodišnjeg izdanja – Nejednakosti. Dizajn za bolji život. – usko je povezana s ovogodišnjom međunarodnom izložbom Milanski trijenale, koja će se održati od svibnja do studenoga. Trijenale će se usredotočiti na temu nejednakosti i pitanja Kako sanirati frakture čovječanstva – s ciljem da se preispita uloga dizajna u ublažavanju utjecaja nejednakosti na dobrobit pojedinaca u svakodnevnom životu. Trijenale će ujedno i biti prilika da se sagledaju održivi primjeri urbane regeneracije i transformacije u kojem su dizajn i arhitektura u službi novih modela zajednice, pristup prostorima i uslugama te održivost kao oblik napretka.
Veleposlanstvo Italije u Zagrebu zajedno s Agencijom ICE za promociju i internacionalizaciju talijanskih tvrtki i s Talijanskim institutom za kulturu, ugostit će uglednu talijansku arhitekticu i dizajnericu Paolu Navone, koja će dati svoje viđenje uloge kvalitetnog dizajna u smanjenju i borbi protiv nejednakosti te njegovog utjecaja na čovječanstvo.
Paola Navone ima bogat i raznolik životopis koji je dao značajan doprinos definiciji suvremenog talijanskog dizajna. Gđa. Navone radila je u brojnim kreativnim sektorima kao međunarodna arhitektica, dizajnerica i projektantica čiji je rad obuhvatio područja od arhitekture do dizajna interijera, od namještaja do tekstila, te kao kustosica brojnih izložbi i organizatorica brojnih događanja. Paola Navone ima studio u Milanu – Studio Otto – i kao dizajnerica stvarala je za marke kao što su Cappellini, FontanaArte, Driade, Gervasoni, Baxter, Poltrona Frau, Natuzzi, Ethimo, Rubelli i mnoge druge.
Na dan događanja bit će postavljena i izložba koja predstavlja neke od plakata i reklamnih materijala talijanskih grafičkih dizajnerica koje su pridonijele afirmaciji talijanske vizualne kulture posljednjih pedeset godina prošlog stoljeća. Izbor je to radova iz bogate arhive Centra za dokumentaciju o grafičkom projektu Talijanskog dizajnerskog udruženja za vizualnu komunikaciju.
Događanje će biti na engleskom jeziku bez prijevoda.
Ulaz na predavanje je slobodan!
Vidimo se u Orisu.

Večeri u Orisu: Davor Mateković
2025-03-25 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U utorak 25.ožujka 2025. u sklopu serijala Večeri u Orisu održat će se predavanje arhitekta Davora Matekovića. Teme predavanja su izvedni projekti dječjih vrtića i osnovnih škola: projekti osnovne škole na Bukovcu, osnovna škola i dječji vrtić Priko vode u Solinu, dječji vrtić Drinovci u Drnišu, dječji vrtić Zrno u Ivanja Reki i osnovna škola Jakuševac u Zagrebu.

Ulaz na predavanje je slobodan.

Kreativna Ura: Arhitektura i fotografija
2025-03-27 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U suvremenoj arhitekturi, fotografija nije tek medij dokumentacije, već snažan alat interpretacije koji prostoru daje novo značenje. U vremenu digitalne distribucije vizualnog sadržaja, arhitektonska fotografija oblikuje način na koji doživljavamo prostor, često postajući dominantan način njihovog percipiranja.
Upravo će ta dinamična relacija arhitekture i fotografije biti u središtu Kreativne Ure: Arhitektura i fotografija, koja će se održati u Uraniji – prostoru kreacije, u četvrtak, 27. ožujka u 17:30 sati.
Poseban naglasak bit će stavljen na rad Jure Živkovića, arhitekta i fotografa iz renomiranog studija 3LHD, čije su fotografije objavljene na ArchDailyju, jednoj od najutjecajnijih svjetskih platformi za arhitekturu. Njegov rad karakterizira preciznost u bilježenju odnosa svjetla i materijala, a njegove fotografije ne samo da dokumentiraju arhitekturu već interpretiraju njezin prostorni doživljaj.
Uz Živkovića, u razgovoru će sudjelovati i Aljoša Kotnjek, arhitekt iz istog studija, koji će dodatno artikulirati ulogu fotografije u prezentaciji i valorizaciji arhitektonskih projekata.
Kako fotografi i arhitekti surađuju u kreiranju vizualnog identiteta prostora? Može li fotografija arhitekturu prikazati autentičnije od same fizičke prisutnosti u prostoru? Kako se kroz kadar gradi narativ arhitektonske misli?
Tijekom predavanja, sudionici će imati priliku saznati odgovore na ova pitanja te kako fotografija može interpretirati arhitektonske ideje kroz vizualne medije, naglasiti detalje i materijale koji čine suštinu dizajna, te stvoriti narativ koji povezuje gledatelja s prostorom.
Također, bit će riječi o tehnikama i pristupima koji omogućuju stvaranje snažnih i evocirajućih arhitektonskih fotografija.
Ovo predavanje otvorit će ključna pitanja o sinergiji arhitektonskog i fotografsko-vizualnog izraza, promišljajući fotografiju ne samo kao alat prikazivanja, već i kao aktivnog sudionika u procesu arhitektonske percepcije.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Održiva Ura: Obnova povijesnih palača
2025-04-02 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U okviru programa Održiva Ura, u srijedu, 2. travnja u 17:30 sati, Urania – prostor kreacije ugostit će predavanje o obnovi povijesnih palača u Saudijskoj Arabiji, s naglaskom na održivost, suvremene konzervatorske metode i tehnološke inovacije.
Obnova povijesnih palača kralja Abdulaziza predstavlja ambiciozan konzervatorski i arhitektonski pothvat koji integrira baštinske vrijednosti s principima održivog razvoja i suvremenim metodama restauracije. Ove palače, građene u eri političkog ujedinjenja i društvenih preobrazbi Saudijske Arabije, svjedoče o bogatom naslijeđu regije, kombinirajući tradicionalne građevinske tehnike s tadašnjim funkcionalnim zahtjevima.
Kroz multidisciplinarni istraživački pristup, koji objedinjuje arhitektonsku analizu, urbanističke studije i povijesnu dokumentaciju, detaljno su mapirani prostorni odnosi, konstruktivne karakteristike i dekorativni elementi palača. Suvremene metode poput 3D skeniranja, fotogrametrije i BIM modeliranja omogućile su precizno bilježenje zatečenog stanja i definiranje smjernica za restauraciju. Održiva obnova ovih palača ne podrazumijeva isključivo njihovu fizičku sanaciju, već i valorizaciju kroz prilagodbu suvremenim društvenim i turističkim funkcijama, uz poštivanje identitetskih vrijednosti prostora.
Na događanju sudjeluju arhitektica Nataša Ivanišević (A&A Architects), koja će predstaviti multidisciplinarni pristup dokumentaciji i obnovi, te predstavnici tvrtke Mapei, Fausto Ferlin i Marko Iveković, koji će govoriti o primjeni specijaliziranih rješenja u zaštiti i sanaciji povijesnih konstrukcija.
Kod ovog projekta, poseban naglasak stavljen je na načela održivosti, uključujući:

Korištenje ekološki prihvatljivih materijala – primjena specijaliziranih sustava za obnovu osigurava minimalan utjecaj na okoliš.
Očuvanje lokalnog identiteta – restauracija je napravljena s poštovanjem prema povijesnim tehnikama i izvornim materijalima.
Integraciju suvremenih funkcija – palače se revitaliziraju kako bi postale edukacijski, kulturni i društveni centri.
Energetska učinkovitost – implementacija održivih građevinskih rješenja smanjuje potrošnju energije i resursa.

Palače iz razdoblja kralja Abdulaziza predstavljaju ključne spomenike arhitektonske i kulturne baštine regije. Njihova obnova nije samo proces restauracije već i redefinicija njihove funkcije u suvremenom društvu. Ovaj projekt spaja tradicionalne graditeljske tehnike i suvremene tehnologije, osiguravajući dugoročnu održivost i očuvanje identiteta.
Održiva Ura pruža jedinstvenu priliku za razmjenu znanja i raspravu o izazovima i inovacijama u obnovi povijesne arhitekture. Pridružite se predavanju i otkrijte kako stručnjaci koriste najnovije tehnologije i ekološki pristup u očuvanju povijesne baštine!
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Održiva Ura: ESG u fokusu – Powered by Erste
2025-04-10 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Urania – prostor kreacije, s ponosom najavljuje novi ciklus predavanja ESG u fokusu – Powered by Erste, koji će se održati tijekom 2025. godine. Ciklus donosi stručne analize, konkretna rješenja i kritički osvrt na ključne teme održivosti u poslovanju. Kroz multidisciplinarne rasprave, istaknuti stručnjaci pružit će relevantne informacije i alate za donošenje odluka koje integriraju ekološku, društvenu i ekonomsku odgovornost.
U sklopu ciklusa ESG u fokusu – Powered by Erste, prvo predavanje održat će se u četvrtak, 10. travnja u 17:30 sati, i bit će posvećeno energetskoj neovisnosti stambenih i poslovnih objekata.
S obzirom na rastuće cijene energenata i potrebu za smanjenjem ekološkog otiska, energetska učinkovitost postaje imperativ suvremenog stanovanja i poslovanja. Ovo predavanje okupit će eminentne stručnjake koji će pružiti detaljan uvid u tehničke, financijske i ekološke aspekte energetske obnove.
Sudionici:

Vjeran Piršić – Predsjednik udruge Eko Kvarner i istaknuti ekološki aktivist i stručnjak za održivi razvoj, Piršić će govoriti o praktičnim koracima za postizanje energetske učinkovitosti u stambenim objektima te o ekonomskim koristima takvih ulaganja.
Marko Sušanj – Vlasnik tvrtke Tuta Blu d.o.o., specijalizirane za solarne sustave, Sušanj će predstaviti tehničke mogućnosti ugradnje solarnih panela, iskustva iz preko 900 realiziranih projekata te aktualne subvencije dostupne za takve investicije .
Aida Čustović – Direktorica Savjetodavnog centra za stambeno financiranje, Erste&Steiermärkische Bank d.d., Čustović će predstaviti financijske modele i alate, uključujući zelene kalkulatore, koji omogućuju procjenu ušteda i povrata ulaganja u energetsku obnovu.

Predavanje će pružiti kritički osvrt na aktualne trendove u održivoj gradnji, mogućnosti financiranja projekata energetske obnove te regulatorni okvir koji oblikuje budućnost energetske neovisnosti.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Večeri u Orisu: Sirrah
2025-04-14 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak 14. ožujka 2025. godine s početkom u 18 sati u Oris Kući arhitekture, održat će se predavanje građevinske tvrtke iz Osijeka – Sirrah.

Održiva Ura: Living Places
2025-04-17 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 17. travnja u 17:30 sati, Urania – prostor kreacije postat će središte promišljanja o budućnosti održive arhitekture kroz predavanje Održiva Ura: Living Places. Ovo predavanje, u organizaciji tvrtke VELUX, predstavit će inovativni koncept Living Places – eksperimentalni arhitektonski model koji preispituje fundamentalne postulate projektiranja, građenja i stanovanja u kontekstu ekološke odgovornosti i kvalitete života. Predavanje će održati Tomislav Fabek, arhitekt iz tvrtke VELUX, koji će izložiti teorijske i praktične aspekte ovog modela, nastalog u suradnji s arhitektonskim uredom EFFEKT i inženjerskom tvrtkom Artelia.
Dekarbonizacija i regenerativna arhitektura
S obzirom na to da građevinska industrija generira gotovo 40% globalnih emisija CO₂, hitno se nameće potreba za redefiniranjem dosadašnjih praksi. Projekt Living Places nastoji ponuditi rješenja koja ne samo da minimiziraju ugljični otisak kroz pažljiv odabir materijala i optimizirane procese gradnje, već uvode načela regenerativne arhitekture – pristupa u kojem građevine ne samo da smanjuju negativan utjecaj na okoliš, već aktivno pridonose njegovoj obnovi.
Ovaj koncept odmiče se od klasičnih certificiranih modela “održivosti” prema holističkom dizajnu koji uzima u obzir cijeli životni ciklus građevina. Living Places Copenhagen, prvi realizirani prototip ovog modela, pokazao je da se uz pažljivo promišljene projektantske odluke može postići smanjenje operativnog ugljičnog otiska za 3 puta u odnosu na standardne novogradnje, dok se istovremeno povećava kvaliteta unutarnjeg prostora i zdravlja korisnika.
Pet temeljnih principa – nova arhitektonska tipologija
Living Places nije samo projekt, već manifest nove arhitektonske paradigme koja se temelji na pet ključnih principa:

Zdravlje: Prostori projektirani za optimalnu unutarnju klimu – s dovoljno prirodnog svjetla, ventilacije i zdravih materijala bez štetnih emisija.
Zajedništvo: Arhitektura koja potiče društvenu interakciju, zajedničko korištenje prostora i stvaranje inkluzivnih urbanih cjelina.
Jednostavnost: Racionalizacija konstrukcijskih rješenja i materijala kako bi se smanjila složenost izgradnje, održavanja i troškova.
Prilagodljivost: Fleksibilni prostorni koncepti koji omogućuju dugoročnu funkcionalnu evoluciju zgrada.
Skalabilnost: Model prilagodljiv različitim kontekstima, klimatskim uvjetima i urbanim tkivima.

Ovi principi ne samo da redefiniraju prostornu, tehnološku i materijalnu logiku stanovanja, već predstavljaju metodološki okvir za arhitektonske i urbanističke prakse u eri globalnih ekoloških i društvenih izazova.
Tehnologija i inovacija – sinergija digitalnog i materijalnog
Uspjeh Living Places projekta leži u sinergiji između naprednih digitalnih alata (BIM modeliranje, parametrijski dizajn, simulacije okolišnih performansi) i tradicionalnih načela gradnje koja koriste prirodne, biokompatibilne i reciklirane materijale. Projekt Living Places Copenhagen, koji uključuje sedam arhitektonskih prototipova, pokazao je da inovativne tehnologije u kombinaciji s pasivnim dizajnom mogu osigurati radikalno smanjenje potrošnje energije, uz istovremeno poboljšanje kvalitete stanovanja i dugovječnosti građevina.
Održiva arhitektura kao nova kulturna odgovornost
Ovo predavanje otvara prostor za promišljanje o ključnim pitanjima suvremene arhitekture: Može li održivost biti integralni dio projektantskog procesa, umjesto dodatnog sloja na postojećim praksama? Može li arhitektura ne samo smanjivati štetu okolišu, već postati alat za njegovu regeneraciju?
Living Places pruža konkretne odgovore na ova pitanja, demonstrirajući da budućnost stanovanja nije u kompromisu između održivosti i kvalitete života, već u njihovoj sintezi. Predavanje Tomislava Fabeka bit će prilika za arhitekte, urbaniste, investitore i sve dionike u građevinskoj industriji da istraže kako implementirati principe Living Places modela u vlastite projekte te kako arhitektura može postati aktivni agent pozitivne promjene.
Održiva Ura: Living Places donosi kritičku refleksiju o ulozi arhitekture u društvenoj i ekološkoj tranziciji, ali i vrlo konkretne modele implementacije koji mogu unaprijediti način na koji projektiramo, gradimo i živimo.
Za više informacija o predavanju posjetite urania.hr.

Vizualne umjetnosti i baština u medijima - Dan sjećanja na Ružicu Šimunović
2025-04-28 18:00 - 19:30 | Društvo arhitekata Zagreb, Trg bana Jelačića 3/I, Zagreb, 10000, Croatia (Local Name: Hrvatska)
Ovogodišnji susret nazvan Vizualne umjetnosti i baština u medijima: dan sjećanja na Ružicu Šimunović – u počast likovnoj kritičarki Ružici Šimunović (Rijeka, 23. studenoga 1960. – Washington D.C., 27. travnja 2018.) – sedmi je po redu, a drugi ljubazno udomljen u prostorijama Društva arhitekata Zagreb, zbog sanacije potresnih oštećenja na zgradi u kojoj je sjedište DPUH-a. Gošća susreta je umjetnica Josipa Bubaš, čiji su mediji umjetničkoga rada tijelo i ples i u tome odabiru podsjećamo na knjigu Ružice Šimunović Tijelo u dijalogu: ženske performativne prakse u Hrvatskoj (Zagreb: Durieux, 2016.) i na taj važan dio suvremene umjetničke scene.
Josipa Bubaš (Vinkovci, 1979.) diplomirala je povijest umjetnosti i engleski jezik i književnost na Filozofskom fakultetu u Zagrebu. Doktorirala je na Filozofskom fakultetu u Zadru, dovršivši studij humanističkih znanosti, smjer interdisciplinarne humanističke znanosti, istraživačkom temom o praktično-izvedbenim, metodološkim i teorijskim aspektima umjetnosti pokreta, a disertaciju je potom oblikovala u knjigu Tjelesnost izvedbe / izvedba tjelesnosti (Zagreb: Leykam international, 2021.). Objavljuje stručne radove na temu suvremenih umjetničkih praksi a od 2012. godine javlja se i kao autorica i izvođačica plesnih performansa te je posebno zauzeta u organizaciji izvedbenih i interdisciplinarnih radionica i istraživačkih projekata (primjerice, radionice izvedbene metodologije iTTi te TijeloRIJEČI) u Zagrebu, Splitu, na Ugljanu i u drugim sredinama.
Uz razgovor s umjetnicom Josipom Bubaš, o tjelesnosti izvedbe, iskustvu plesa, performativnim praksama, medijskoj pratnji njezina umjetničkoga rada i drugim temama vezanima za suvremenu umjetnost razgovarat će Sanja Cvetnić i Irena Kraševac, organizatorice susretā Vizualne umjetnosti i baština u medijima: dan sjećanja na Ružicu Šimunović.
vizual: Željko Badurina, Red Ružica, 2006.
